પાવાગઢના કુદરતી સાનિધ્યને નિહાળતા સૌ જુવાન કોલીજીયનો એક નવું જ વાતાવરણ અનુભવી રહ્યા હતાં, શહેરના પ્રદુષણ થી મુક્ત કુદરતી હવા પોતાના શ્વાસમાં ભરી રહ્યાં હતાં, બસમાંથી ઉતરતા વેંત જ અવંતીકાની નજર રોહનને શોધવા લાગી, રોહન અને વરુણ પાર્કિંગ પાસેના વૉશરૂમમાં ગયા હતાં, જ્યાં થોડી ગંદકીના કારણે વરુણ બબડી રહ્યો હતો, અને રોહન વરુણને સાંભળતા હસી રહ્યો હતો, અવંતિકા અને સરસ્વતી પણ લેડીઝ માટેના વૉશરૂમમાં જતાં હતાં, એજ સમયે રોહન હસતાં હસતાં ચાલી રહ્યો હતો, રોહનની નજર અવંતિકા ઉપર ના પડી, પણ અવંતિકાની નજરે રોહનને શોધી લીધો.